Jānis Gavars

Jānis Gavars (dzimis  Preiļu rajonā) ir latviešu žurnālists un politiķis, bijušais Latvijas Augstākās Padomes deputāts.

 Dzīvesgājums 
Dzimis  Preiļu rajonā Aloiza Gavara ģimenē. Mācījās Vārkavas vidusskolā un studēja Latvijas Valsts Universitātes Filoloģijas fakultātē (1976—1982).

Strādāja Latvijas Radio, vēlāk par Latvijas televīzijas (LTV) politisko notikumu komentētāju, Perestroikas laikā 1986. gadā bija atbildīgs par Čatokvas konferences Jūrmalā komentēšanu LTV. VDK aģentu kartotēkā J. Gavars atrodams ar segvārdu "Juris", savervēts 1987. gada 10. augustā.Mēs klausījāmies visas “balsis” Māra Miķelsone, Gunta Gaidamaviča ir.lv, 2019. gada 25. oktobrī

No 1989. gada līdz 1991. gadam J. Gavars bija LTV Informatīvo raidījumu redakcijas galvenais redaktors, PSKP biedrs.Latvijas PSR tautas deputāti, kuri ievēlēti 1990. gada 18. martā  Barikadopēdijas fonds

Atmodas kustības laikā 1990. gadā viņu ievēlēja par Latvijas Augstākās Padomes deputātu no 152. Cesvaines vēlēšanu apgabala, 1990. gada 4. maijā J. Gavars balsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

1993. gadā J. Gavars bija viens no partijas „Latvijas Ceļš” dibinātājiem, tās valdes loceklis. Fonda „Latvija” līdzpriekšsēdētājs, Latvijas Privatizācijas aģentūras padomes loceklis, un a/s „Rīgas Centrāltirgus” valdes loceklis.preilubiblioteka.lv

Pēc Birkava valdības apstiprināšanas 1993. gadā viņš bija Ministru prezidenta Valda Birkava padomnieks. 1994. gadā, mainoties valdībām, kļuva par Ministru prezidenta Māra Gaiļa padomnieku. 1997. gadā J. Gavars kļuva par Rīgas domes priekšsēdētāja Andra Bērziņa padomnieku. 2005. gadā izstājies no partijas „Latvijas Ceļš”.

2018. gada 20. decembrī, publiskojot Latvijas PSR VDK aģentu kartotēku, noskaidrojies, ka J. Gavars ir tajā iekļauts.

J. Gavara sieva ir žurnāliste Daina Bruņeniece.

 Apbalvojumi 
2000. gadā J. Gavaru apbalvoja ar trešās šķiras Triju Zvaigžņu ordeni.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1957. gadā dzimušie
Kategorija:Latvijas PSR VDK kartotēkā minētās personas
Kategorija:Latvijas Radio darbinieki
Kategorija:Latvijas Televīzijas darbinieki
Kategorija:Latvijas Universitātes absolventi
Kategorija:LR Augstākās Padomes deputāti
Kategorija:PSKP biedri
Kategorija:Triju Zvaigžņu ordeņa komandieri
Kategorija:Preiļu novadā dzimušie